کمالہ ثریا

**کمالہ ثریا** (31 مارچ 1934ء - 31 مئی 2009ء) جنوبی ہندوستان، کیرل وچ انگریزی تے ملیالم زبان د‏‏ی مشہور و معروف شاعرہ، لکھاری تے ادیبہ سی۔ اوہناں نو‏‏ں انگریزی تے ملیالم ادب وچ کمال حاصل سی۔

اوہ ملیالم زبان وچ اپنے قلمی نام *مادھوی کٹی* تے شادی شدہ نام *کملا داس* دے نام توں مشہور سی۔ کیرل وچ اوہناں دی شہرت بنیادی طَور تے اپݨیاں مُختصر کہاݨیاں تے سوانح عمری، مائی سٹوری توں حاصل ہوئی۔ انگریزی وچ اوہناں دا کَم، کملا داس دے تخلص دے تحت لِکھیا گیا، اوہ اپݨیاں نظماں تے صاف گو سوانح عُمری لئی مشہُور نیں۔ اوہ اک وسیع پیمانے اُتے پڑھی جاݨ واݪی کالم نگار وی سی۔ اوہناں نے خواتین دے مسائل، نیاݨےآں دی دیکھ بھاݪ، سیاست وغیرہ سمیت متنوع موضوعات اُتے لِکھیا۔ 

## پچھوکڑ تے مُڈھلی زِندگی
کمالہ ثریا 31 مارچ 1934ء نوں پنیورکلم، پونانی تحصیل، مالابار ضلع، برٹش انڈیا (موجودہ تھریسور ضلع، کیرل) وچ 31 مارچ 1934ء نوں، وسیع پیمانے اُتے گردش کرن واݪے ملیالم روزنامہ *ماتھربھومی* دے مینیجنگ ایڈیٹر وی ایم نائر تے نالاپت بالمنی اماں دے ہاں پیدا ہوئیاں، اک مشہور ملیالم شاعر جو اک اشرافیہ پالیچن نائر خاندان توں سی۔

اوہناں نے اپݨا بچپن کلکتا وچ گزاریا، جِتھے اوہناں دے والد والفورڈ ٹرانسپورٹ کمپنی وچ اک سینئر افسر دے طَور تے ملازم سی، اوہ کمپنی بینٹلے تے رولس رائس آٹوموبائل فروخت کردی سی۔ پننیورکلم وچ نالاپت دا آبائی گھ رسی۔

اپݨی والدہ بالامنی اماں دی طرحاں کمالہ نے وی تحریر وچ مہارت حاصل کیتی۔ شاعری ناݪ اوہناں دی محبت دا آغاز اوہناں دے وڈے انکل نالاپت نارائن مینن دے اثر توں ہویا جیہڑے اک معرُوف لکھاری سی۔

اوہناں نے بینک افسر مادھو داس کالی پورایاتھ ناݪ ویاہ کرلیا، جیہناں نے اوہناں دیاں ادبی سرگرمیاں دی حمایت کیتی۔ اوہناں نے انگریزی تے ملیالم دوناں زباناں وچ لِکھݨا تے شائع کرنا شُرُوع کِیتا۔ کلکتا وچ 1960 دی دہائی وچ فنکارانہ ہنگامہ آرائی دے دَور دا مشاہدہ کیتا گیا، جیہدے دوران کاملہ اوہناں متعدد آوازاں وِچوں اک آواز دے طور تے اُبھرِیاں جو ہندوستانی انگریزی شاعراں دی اک نسل دے ناݪ معزز انتھالوجیز وچ نمایاں سی۔ انگریزی نوں اوہناں نے اپݨے سارے چھے شائع شدہ شعری مجموعیاں لئی چُݨیا۔ 

## ادبی کَیرِیئر
کاملہ اپݨیاں کئی ملیالم نِکیاں کہاݨیاں دے ناݪ ناݪ انگریزی وچ لِکھیاں گئیاں نظماں لئی ویی جاݨِیاں جان٘دِیاں نیں۔ اوہ اک سنڈیکیٹڈ کالم نگار وی سی۔ اوہ کالماں وچ خواتین دے مسائل تے نیاݨےآں دی دیکھ بھاݪ توں لَے کے سیاست تَک ہر اہم موضُوع اُتے آواز چکی۔ کاملہ اک اعترافی شاعرہ سی جیہناں دیاں نظماں نوں اکثر این سیکسٹن، رابرٹ لوئیل تے سلویا پلاتھ دیاں نظماں دے برابر سمجھیا جان٘دا اے۔ اوہناں دی شاعری دی پہلی کتاب، سمر ان کلکتا ہندوستانی انگریزی شاعری وچ تازہ ہوا دا جھون٘کا سی۔ 

اوہ بنیادی طَور تے اپݨے بے باک تے بے تکلّف اظہار لئی مشہور نیں۔ اوہناں دی شاعری دی نمایاں خصوصیات محبت دا شدید جنون تے اعتراف دا استعمال اے۔ اوہناں دی شاعری دا بنیادی موضُوع آزادّی، محبّت تے تحفّظ اُتّے مبنی اے۔ اوہناں نے متنوع موضُوعات اُتے لِکھیا، جیہڑے اکثر مُختلِف ہُندے نیں۔ اوہناں دیاں کچھ مشہُور کہاݨیاں وچ *پاکشیودے منم*، *نیپیاسم*، *تھانپو*، تے *چندنا مارنگل* شامل نیں۔ اوہناں نے چَند ناول لِکھے، جیہناں وِچوں *نیرمتھلم پوتھا کلام* نوں پذیرائی مِݪی۔

اوہناں نے شاعری پڑھن لئی جرمنی دی یونیورسٹی آف ڈوئسبرگ-ایسن، بون یونیورسٹی تے یونیورسٹی آف ڈوئسبرگ یونیورسٹیوں، ایڈیلیڈ رائٹرز فیسٹیول، فرینکفرٹ کتاب میلا، کنگسٹن یونیورسٹی، جمیکا، سنگاپور، تے ساؤتھ بینک فیسٹیول (لندن)، کنکورڈیا یونیورسٹی (مونٹریال، کینیڈا) وغیرہ دا سفر کِیتا۔ اوہناں دا کَم فرانسیسی، ہسپانوی، روسی، جرمن تے جاپانی زباناں وچ دستیاب اے۔

اوہ کیرل ادبی اکیڈمی وچ وائس چیئرپرسن، کیرل فاریسٹری بورڈ دی چیئرپرسن، کیرل چِلڈرن فلم سوسائٹی دی صدر، *پوئیٹ* میگزین دی ایڈیٹر دے عہدےآں اُتے فائز رہ چُکِیاں نیں۔

اوہناں دی آخری کتاب بِلعنوان *The Kept Woman and Other Stories* وچ نِکیاں کہاݨیاں دا ترجمہ شامل اے، جیہڑا بعد از وفات شائع ہویا۔ کاملہ نوں اوہناں دیاں متنازعہ تحریراں لئی سبھ توں زیادہ یاد کیتا جان٘دا اے جِتھے اوہناں نے خواتین اُتے عائد پابندیاں دے بارے وچ کھل کے اظہار کِیتا۔ اوہ پدرانہ روایات دے خلاف اپݨی باغیانہ فِطرت لئی مشہُور نیں۔

## نِجی زِندگی
کاملہ نے مادھو داس کالی پورایاتھ ناݪ ویاہ کِیتا۔ جوڑے دے تن پُتر ہوئے: مادھو داس نالپت، چنن داس تے جے سوریا داس۔ اوہناں دے شوہر 1992ء وچ اِنتقال کرگئے سی۔ اوس توں بَعد وڈے پُتر مادھو داس نالپت دا ویاہ تراونکور رائل ہاؤس دی شہزادی تھیروواتھیرا تھیرونل لکشمی بائی ناݪ ہویا۔ اوہناں دے کوݪ یونیسکو پیس چیئر اے تے اوہ منی پال یونیورسٹی وچ جیو پولیٹکس دے پروفیسر نیں۔ اوہ ٹائمز آف انڈیا دے ریزیڈنٹ ایڈیٹر رہ چکے نیں۔ 

کاملہ 31 مئی 2009ء نوں نمونیا دے ناݪ طویل جنگ توں بعد پونے دے ہسپتال وچ اِنتقال کر گئِیاں۔ اوہناں نوں پورے ریاستی اعزاز دے ناݪ تھیروواننتھاپورم دی پالیام جُمعہ مسجد وچ سپُرد خاک کِیتا گیا۔

### قبول اسلام
کئی سال اسلامی تعلیمات دا مطالعہ کرن توں بعد اوہناں نے 11 دسمبر 1999ء نوں اسلام قبول ک‏رليا۔ اوہناں دے اہل خانہ نے اوہناں دے ایس فیصلے نو‏‏ں قبول ک‏رليا۔ قبول اسلام توں بَعد اوہناں نے ثریا نام رکھیا۔ قبول اسلام د‏‏ی وڈی وجہ اوہ ایہ بیان کردیاں سی کہ "اسلام نے عَورتاں نو‏‏ں جیہڑے حقُوق دِتے نيں اوہ جاݨ ک‏ے مَیں حیران آں۔ میرے قبول اسلام دے پِچھے اسلام د‏‏ی جانب تو‏ں عَورتاں نو‏‏ں دِتے جاݨ واݪے حقُوق دا اہم کردار ا‏‏ے"۔

## اعزازات
* پی ای این ایشیئن شاعری اعزاز، 1963ء
* کیرل ساہتیہ اکیڈمی ایوارڈ فار سٹوری، 1968ء
* ساہتیہ ایوارڈ (انگلش)، 1985ء
* کیرل فلم ایوارڈ فار بیسٹ سٹوری، 1988ء
* ایشیئن پوئٹری پرائز، 1998ء

## کتاباں
### اِنگلش

### ملیالم

## باہرلے جوڑ
* بی بی سی

## حوالے

گٹھ:1934 دے جم
گٹھ:2009 دیاں موتاں
گٹھ:اکیہويں صدی د‏‏ی بھارتی مصنفات
گٹھ:اکیہويں صدی د‏‏ی مصنفات
گٹھ:ویہويں صدی د‏‏ی بھارتی مصنفات
گٹھ:ویہويں صدی د‏‏ی مصنفات
گٹھ:ویہويں صدی دے بھارتی شاعر
گٹھ:ویہويں صدی دے ناول نگار
گٹھ:ویہويں صدی دے ہندوستانی ناول نگار
گٹھ:بھارتی مسلم شخصیتاں
گٹھ:ضلع ترشور دیاں شخصیتاں
گٹھ:کیرلا د‏‏ی مصنفات
گٹھ:کیرلا دے شاعر
گٹھ:کیرلا دے مصنفاں
گٹھ:کیرلا دے ناول نگار
گٹھ:ملیالم بولی دے مصنفاں
گٹھ:نو مسلمین
گٹھ:قبول اسلام
گٹھ:ہندومت تو‏ں اسلام قبول کرنے والے شخصیتاں
گٹھ:سابقہ ہندو
گٹھ:اکیہويں صدی دے ہندوستانی مسلما‏ن
گٹھ:قلمی ناں استعمال کرنے والی مصنفات